CELEX: 52012PC0092
Language: mt
Date: 2012-03-07
Title: Proposta għal DEĊIŻJONI TAL-KUNSILL dwar il-pożizzjoni li għandha tiġi adottata f'isem l-Unjoni Ewropeafil-Kunsill ta’ Assoċjazzjoni UE-Turkija

|
			
		
		
		52012PC0092
		
			Proposta għal DEĊIŻJONI TAL-KUNSILL dwar il-pożizzjoni li għandha tiġi adottata f'isem l-Unjoni Ewropeafil-Kunsill ta’ Assoċjazzjoni UE-Turkija /* COM/2012/092 final - 2012/0041 (NLE) */
			
				
		
		
			
			   	MEMORANDUM TA’ SPJEGAZZJONI
Il-Ftehim
tat-12 ta’ Settembru 1963 li jistabbilixxi assoċjazzjoni
bejn il-Komunità Ekonomika Ewropea u t-Turkija[1]
(minn hawn 'il quddiem imsejjaħ "Il-Ftehim ta' Ankara")
daħal fis-seħħ fl-1 ta’ Diċembru 1964. Skont
l-Artikolu 22 tal-Ftehim ta’ Ankara, il-Kunsill ta’ Assoċjazzjoni
UE-Turkija jista' jadotta d-deċiżjonijiet xierqa għall-kisba ta’
objettiv minn dan il-Ftehim. Fit-22 ta’ Diċembru 1995,
il-Kunsill ta’ Assoċjazzjoni adotta d-Deċiżjoni Nru 1/95
dwar l-implimentazzjoni tal-fażi finali tal-Unjoni Doganali[2]. 
L-iffunzjonar xieraq tal-Unjoni Doganali
jeħtieġ li t-Turkija tinkorpora fis-sistema legali interna
tagħha l-istrumenti tal-Unjoni relatati mat-tneħħija
tal-barrieri tekniċi għall-kummerċ. Għal dan l-għan,
id-Deċiżjoni Nru 2/97 tal-Assoċjazzjoni tal-Kunsill
stabilixxiet il-lista tal-istrumenti relevanti tal-Unjoni fis-seħħ
f’dak il-waqt. Madankollu l-evoluzzjoni kontinwa tal-acquis
tal-Unjoni fir-rigward tal-barrieri tekniċi għall-kummerċ
teħtieġ proċedura espedjenti biex taġġorna
d-Deċiżjoni 2/97. Barra minn hekk, l-evoluzzjoni kontinwa tal-acquis
tal-Unjoni tirrikjedi l-aġġornament sistematiku tal-istrumenti
tal-Unjoni relatati mat-tneħħija tal-ostakoli tekniċi għal
kummerċ li t-Turkija teħtieġ tinkorpora fis-sistema legali
interna tagħha. Għal dan il-għan l-emenda ta’ xi Artikoli
tad-Deċiżjoni Nru 1/95 hija meħtieġa. 
Din il-proposta għal Deċiżjoni
tal-Kunsill tiddefinixxi l-pożizzjoni li għandha tittieħed
mill-Unjoni Ewropea fil-Kunsill ta’ Assoċjazzjoni UE-Turkija fir-rigward
tal-emenda tal-Artikoli 8, 9 u 52 tad-Deċiżjoni tal-Kunsill ta’
Assoċjazzjoni Nru 1/95.
2012/0041 (NLE)
Proposta għal
DEĊIŻJONI TAL-KUNSILL
dwar il-pożizzjoni li għandha
tiġi adottata f'isem l-Unjoni Ewropea
fil-Kunsill ta’ Assoċjazzjoni UE-Turkija
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikolu 217,
flimkien mal-Artikolu 218(9) tiegħu,
Wara li kkunsidra l-proposta li saret
mill-Kummissjoni Ewropea,
Billi:
(1)              
Il-Ftehim tat-12 ta’ Settembru 1963
li jistabbilixxi assoċjazzjoni bejn il-Komunità Ekonomika Ewropea u
t-Turkija[3]
(minn hawn 'il quddiem imsejjaħ "Il-Ftehim ta' Ankara")
daħal fis-seħħ fl-1 ta’ Diċembru 1964.
(2)              
Skont l-Artikolu 22 tal-Ftehim ta’ Ankara,
il-Kunsill ta’ Assoċjazzjoni UE-Turkija jista' jadotta
d-deċiżjonijiet xierqa għall-kisba ta’ objettiv minn dan
il-Ftehim. 
(3)              
Fit-22 ta’ Diċembru 1995,
il-Kunsill ta’ Assoċjazzjoni adotta d-Deċiżjoni Nru 1/95
dwar l-implimentazzjoni tal-fażi finali tal-Unjoni Doganali[4]. 
(4)              
L-iffunzjonar xieraq tal-Unjoni Doganali
jeħtieġ li t-Turkija tinkorpora fis-sistema legali interna
tagħha l-istrumenti tal-Unjoni relatati mat-tneħħija
tal-barrieri tekniċi għall-kummerċ. 
(5)              
Għal dan l-għan, id-Deċiżjoni
Nru 2/97 tal-Kunsill ta’ Assoċjazzjoni stabbilixxiet il-lista
tal-istrumenti relevanti tal-Unjoni fis-seħħ f’dak
il-waqt. Madankollu l-evoluzzjoni kontinwa tal-acquis tal-Unjoni
fir-rigward tal-barrieri tekniċi għall-kummerċ teħtieġ
proċedura espedjenti biex taġġorna
d-Deċiżjoni 2/97.
(6)              
L-evoluzzjoni kontinwa tal-acquis tal-Unjoni
tirrikjedi l-aġġornament sistematiku tal-istrumenti tal-Unjoni
relatati mat-tneħħija tal-ostakoli tekniċi għal
kummerċ li t-Turkija teħtieġ tinkorpora fis-sistema legali
interna tagħha. Għal dan il-għan l-emenda ta’ xi Artikoli
tad-Deċiżjoni Nru 1/95 hija meħtieġa,
ADOTTA DIN ID-DEĊIŻJONI: 
Artikolu 1
Il-pożizzjoni li għandha
tittieħed mill-Unjoni Ewropea fil-Kunsill ta’ Assoċjazzjoni
UE-Turkija għandha tkun ibbażata fuq l-abbozz tad-Deċiżjoni
ta’ dan il-Kunsill ta’ Assoċjazzjoni, mehmuż ma’ din
id-Deċiżjoni.
Tibdil minuri fl-abbozz
tad-Deċiżjoni jista’ jiġi miftiehem mir-rappreżentanti
tal-Unjoni fil-Kunsill ta’ Assoċjazzjoni mingħajr xi
deċiżjoni ulterjuri tal-Kunsill.
Artikolu 2
Wara l-adozzjoni tagħha, id-Deċiżjoni
tal-Kunsill ta’ Assoċjazzjoni UE-Turkija tiġi ppubblikata f’Il-Ġurnal
Uffiċjali ta’l-Unjoni Ewropea.
Artikolu 3
Din id-Deċiżjoni tidħol
fis-seħħ fil-jum tal-adozzjoni tagħha.
Magħmula fi Brussel, 
                                                                       Għall-Kunsill
                                                                       The
President
Anness
Abbozz

ID-DEĊIŻJONI NRU […/2011] TAL-KUNSILL TA’ ASSOĊJAZZJONI
UE-TURKIJA
ta'[...]
li
temenda l-Artikoli 8, 9 u 52 tad-Deċiżjoni 1/95 tal-Kunsill ta’
Assoċjazzjoni KE-Turkija
IL-KUNSILL TA’ ASSOĊJAZZJONI UE-TURKIJA,
Wara li kkunsidra l-Ftehim
tat-12 ta’ Settembru 1963 li jistabbilixxi assoċjazzjoni
bejn il-Komunità Ekonomika Ewropea u t-Turkija u b’mod partikolari
l-Artikolu 22(3) tiegħu,
Billi: 
(1)                   
Skont l-Artikolu 8 tad-Deċiżjoni
Nru 1/95 tat-22 ta’ Diċembru 1995 tal-Kunsill ta’
Assoċjazzjoni KE-Turkija dwar l-implimentazzjoni tal-fażi finali
tal-Unjoni Doganali[5],
it-Turkija għandha tinkorpora fis-sistema legali interna tagħha
strumenti Komunitarji li għandhom x’jaqsmu mat-tneħħija
tal-ostakoli tekniċi għall-kummerċ. 
(2)                   
Għal dan il-għan, il-Kunsill ta’
Assoċjazzjoni adotta fit-2 ta’ Ġunju 1997
id-Deċiżjoni Nru 2/97 li tistabbilixxi l-lista ta’ strumenti
Komunitarji li għandhom x’jaqsmu mat-tneħħija tal-ostakoli
tekniċi għall-kummerċ u l-kundizzjonijiet u l-arranġamenti
dettaljati li jirregolaw l-implimentazzjoni tagħhom mit-Turkija[6].
(3)                   
L-evoluzzjoni kontinwa tal-acquis tal-Unjoni
fir-rigward tal-ostakoli tekniċi għall-kummerċ teħtieġ
proċedura espedjenti sabiex taġġorna d-Deċiżjoni
Nru 2/97.
(4)                   
L-Artikoli 8, 9 u 52 tad-Deċiżjoni
Nru 1/95 għandhom jiġu emendati sabiex jippermettu
l-aġġornament relevanti kontinwu tad-Deċiżjoni tal-Kunsill
ta’ Assoċjazzjoni.
(5)                   
Din id-deċiżjoni hija mingħajr
preġudizzju għal kull xorta ta’ pożizzjoni li t-Turkija tista’
tieħu fin-negozjati għall-adeżjoni tal-kapitoli relevanti,
ADOTTA DIN ID-DEĊIŻJONI: 
Artikolu 1
Is-subparagrafi li ġejjin jiżdiedu
mal-Artikolu 8 (2) tad-Deċiżjoni Nru 1/95:
"Il-Kummissjoni Ewropea għandha,
fil-bidu ta’ kull sena tipproponi lill-Kumitat Konġunt tal-Unjoni Doganali
lista aġġornata tal-istrumenti tal-Unjoni Ewropea billi
żżid atti adottati ġodda, u tħassar l-atti li ma
għadhomx aktar rilevanti. Il-Kumitat Konġunt tal-Unjoni Doganali
jadotta l-lista aġġornata tal-istrumenti tal-Unjoni Ewropea fi
żmien erba’ xhur mid-data tal-preżentazzjoni tal-proposta. Jekk
il-Kumitat Konġunt tal-Unjoni Doganali ma jistax jilħaq ftehim dwar
l-inklużjoni ta’ att ġdid f'din il-lista jew fid-data li permezz
tagħha t-Turkija tinkorpora att partikolari fis-sistema legali interna
tagħha, huwa jadotta l-lista ta' atti dwar liema hemm ftehim, u l-Kunsill
ta’ Assoċjazzjoni għandu jiddeċiedi dwar l-atti l-oħra
msemmija fil-proposta tal-Kummissjoni. 
It-Turkija tinkorpora fis-sistema legali
interna tagħha l-atti adottati ġodda malajr kemm jista’ jkun, u
l-aktar tard sa ħmistax-il xahar mid-data tad-deċiżjoni
għall-inkorporazzjoni tagħhom mill-Kumitat Konġunt tal-Unjoni
Doganali jew il-Kunsill ta’ Assoċjazzjoni, sakemm perjodu itwal ma jkunx
speċifikat fl-att innifsu jew speċifikat mod ieħor mill-Kumitat Konġunt
tal-Unjoni Doganali jew il-Kunsill ta’ Assoċjazzjoni."
Artikolu 2
Is-subparagrafu li ġej jiżdied
fil-bidu tal-Artikolu 9 tad-Deċiżjoni Nru 1/95:
"Fejn hija meħtieġa
l-valutazzjoni tal-Kummissjoni għall-abbozz tal-leġiżlazzjoni
Torka, il-Kummissjoni tibgħat il-kummenti tagħha fi żmien tliet
xhur jew f'każijiet speċifiċi ġustifikati kif xieraq fi
żmien sitt xhur mid-data tan-notifika. Il-perjodu kollu ta’ żmien li
l-Kummissjoni tkun qattgħet tirreaġixxi għall-abbozz
tal-leġiżlazzjoni Torka ma jitqiesx bħala parti mill-perjodu li
t-Turkija għandha biex tinkorpora fis-sistema legali interna tagħha
l-atti ġodda adottati tal-Unjoni Ewropea skont l-Artikolu 8(2).
Il-Kummissjoni żżomm lit-Turkija infurmata dwar iż-żmien
ta’ meta hija mistennija tweġiba. Il-Partijiet se jaħdmu flimkien
mill-qrib biex jiżguraw li l-leġiżlazzjoni Torka hija allinjata
kompletament u fil-ħin mal-atti tal-Unjoni Ewropea."
Artikolu 3
Is-subparagrafu li ġej jiżdied
mal-Artikolu 52 tad-Deċiżjoni Nru 1/95:
"Il-Kumitat Konġunt tal-Unjoni
Doganali se jadotta kull sena l-lista aġġornata bl-istrumenti
tal-Unjoni Ewropea msemmija fl-Artikolu 8."
Artikolu 4
L-istrumenti msemmija fl-Artikolu 1 huma
soġġetti għall-adattamenti orizzontali stabbiliti
fl-Anness I tad-Deċiżjoni 2/97 tal-Kunsill ta’
Assoċjazzjoni KE-Turkija.
Artikolu 5
Din id-Deċiżjoni tidħol
fis-seħħ fil-jum wara dak tal-adozzjoni tagħha.
Magħmul fi Brussell,
      Għall-Kunsill ta’ Assoċjazzjoni
UE-Turkija
      Il-President
[1]               ĠU 217, 29.12.1964, p. 3687
[2]               ĠU L 35, 13.2.1996, p.1
[3]               ĠU 217, 29.12.1964, p. 3687
[4]               ĠU L 35, 13.2.1996, p.1
[5]               ĠU L 35, 13.2.1996, p. 1.
[6]               ĠU L 191, 21.7.1997, p. 1.